صیہونی فوج کے ناقابل شکست ہونے کا طلسم ٹوٹ چکا ہے

حزب اللہ لبنان نے صیہونی حکومت کے قبضے سے جنوبی لبنان کی آزادی کو علاقے کی تاریخ کا سنگ میل قرار دیا ہے

خبر کا کوڈ: ۴۴۲۸۲۲

تاریخ: ۲۶ مرداد ۲۰۲۰ - ۲۳:۰۲

رسا نیوز ایجنسی کی رپورٹ کے مطابق، حزب اللہ لبنان کے نائب سربراہ شیخ نعیم قاسم نے کہا ہے کہ جنوبی لبنان کے آزادی نے صیہونی فوج کے ناقابل شکست ہونے کا طلسم چکنا چور کر دیا۔

حزب اللہ لبنان کے نائب سربراہ نے کہا کہ فلسطین ، لبنان اور علاقے کے لئے صیہونی حکومت کا خطرہ بدستور باقی ہے اور اس بنا پر استقامت کو پوری طرح الرٹ رہنا چاہئے۔

تحریک جہاد اسلامی فلسطین نے بھی اعلان کیا ہے کہ استقامت و مزاحمت کی راہ کو جاری رکھنا ہی غاصبوں کے مقابلے کا واحد آپشن ہے۔

تحریک جہاد اسلامی فلسطین نے جنوبی لبنان سے غاصب صیہونی دہشتگردوں کے انخلاء کی بیسویں سالگرہ کی مناسبت سے ایک بیان جاری کر کے حزب اللہ اور لبنان کی اسلامی استقامت کے مجاہدین کو مبارک باد پیش کی اور اس دن کو تاریخ میں ایک اہم موڑ سے تعبیر کیا۔

تحریک جہاد اسلامی نے واضح کیا کہ ملت فلسطین نے اپنی زمینوں کو دشمن کے قبضے سے چھیننے کے لئے استقامت کا آپشن چنا ہے اور صیہونی حکومت کی نابودی یقینی ہے۔

حماس نے بھی صیہونی حکومت کے غاصبانہ قبضے سے جنوبی لبنان کی آزادی کی سالگرہ پر لبنانی عوام اور استقامتی محاذ کو مبارکباد پیش کی ہے۔/۹۸۸/ن